**Studija slučaja:**

**Program poduzetništva unutar organizacije - otkrivanje novih talenata u TEB**

|  |  |
| --- | --- |
| **Ključne riječi** | Agilan, intrapoduzetnik, upravljanje resursima, upravljanje poduzetništvom unutar organizacije, otkrivanje intrapoduzetnika, korporativni poduzetnik |
| **Pripremio** | Clever Collaboration Group Europe |
| **Jezik** | Hrvatski |
| **Studija slučaja** | |
| TEB-ov program poduzetništva unutar organizacije (*TEB's Intrapreneurship Program*), uveden 2014., potiče osoblje da radi na strateškim problemima banke, kao što je digitalizacija financijskih usluga, kako bi im se dao poticaj koji im je potreban da dođu do originalnih ideja u važnim područjima. Ako je odabrana, intrapoduzetnici nadziru razvoj svoje inicijative od početka do kraja. Oni upravljaju studijama izvedivosti, financijama, izradom koncepta, pa čak i predstavljanjem pred panelom stručnjaka. Program raste i postaje sve učinkovitiji te bilježi 336 kandidata u 2017. u odnosu na 156 kandidata u 2015.  Svake godine, finalisti Programa okupljaju se na TEB-ovom Hackathonu, koji je namijenjen ubrzanju internog procesa inovacija te je prilika za intrapoduzetnike da surađuju s ostalim članovima osoblja TEB-a i počnu raditi na svom konceptu. Svi dionici projekta - IT, pravni, operativni i drugi timovi - rade s poduzetnicima unutar organizacija tijekom dva dana kako bi unaprijedili svoje projekte i identificirali područja za razvoj koristeći različite metode.  Uz Hackathon, članovi osoblja pohađaju dodatne tečajeve kao što su *design thinking*, rješavanje problema i prezentiranje kako bi proširili svoje vještine i potaknuli svoje poduzetničke sposobnosti. Na kraju programa finalisti predaju svoju prezentaciju žiriju, koji se sastoji od rukovodećeg osoblja i vanjskih stručnjaka. Svaki pobjednik dobiva sponzora koji će intrapoduzetnika voditi kroz svaku fazu stvaranja projekta.  Pobjednici zatim završavaju svoju obuku putovanjem u Silicijsku dolinu i sudjelovanjem u značajnim događajima usmjerenim na inovacije dok čekaju službeno predstavljanje svog proizvoda i početak još jedne priče o uspjehu. | |
| **Poveznica** | <https://group.bnpparibas/en/news/intrapreneurship-takes-turkey> |